# Okupacija u 26 slika

| Okupacija u 26 slika |
| --- |
| Poster filma |
| Režija | Lordan Zafranović |
| Producent | Jadran film Croatia film |
| Scenario | Mirko Kovač Lordan Zafranović |
| Uloge | Frano Lasić Boris Kralj Milan Štrljić Stevo Žigon Zvonimir Lepetić Bert Sotlar Boris Dvornik Dušica Žegarac Izet Hajdarhodžić Antun Nalis Zlakto Vranjican Gordana Pavlov |
| Muzika | Alfi Kabiljo |
| Fotografija | Karpo Aćimović Godina |
| Montaža | Josip Remenar |
| Premijera | 1978. |
| Trajanje | 116 min. |
| Zemlja |  SFR Jugoslavija |
| Jezik | hrvatski |
| *Okupacija u 26 slika* na Internet Movie Database |

Okupacija u 26 slika je jugoslavenski dramski film iz 1978. godine u režiji Lordana Zafranovića. Film je nominiran za Zlatnu palmu u Cannesu i osvojio je Veliku zlatnu arenu u Puli. Film je odabran kao jugoslavenski kandidat za najbolji strani film na 51. dodjeli Oscara, ali nije prihvaćen kao nominacija.

Film je neko vrijeme bio tabu tema u Hrvatskoj te se gotovo uopće nije prikazivao 1980-ih i 1990-ih, a izazvao je kontroverze zbog provokativne tematike i eksplicitnog sadržaja. Protivnici su smatrali da radnja sadrži antihrvatski sentiment, dok su pobornici isticali da je Hrvat glavni junak priče, te svojim antifašizmom i priključenju pokretu otpora ukazuje simbolično na otpor Hrvata tijekom fašističke okupacije.

## Radnja

Dubrovnik, zadnjih par dana prije Drugog svjetskog rata. Hrvat Niko, Talijan Toni i Židov Miho su tri mladića i najbolji prijatelji koji se vole šaliti, bez obzira na to da li daju lokalnoj prostitutki Pini sitniš da joj mogu pogledati stražnjicu ili tijekom vježbe u mačevalačkom klubu. Toni je u ljubavnoj vezi sa Nikovom sestrom Anom, koja se namjerava udati za njega. Veridbu prekida buka borbenih zrakoplova i pucnjave. Potom u grad ulaze vojnici nacističke Njemačke i fašističke Italije koji okupiraju cijelo područje. Naknadno, priključuju Dubrovnik NDH te ustaša dovode brutalnu diktaturu, što podijeli mještane: Toni postaje fašist, Miho biva izbačen iz kluba za mačevanje dok Niko i njegov otac Baldo, postaju antifašisti i priključuju se komunistima i otporu.

Na jednoj fašističkoj proslavi Niko okrene sliku Mussolinija naopačke. Toni postane pak zadrti antikomunist. U jednoj raciji, ustaše sakupe desetak neistomišljenika, uglavnom Židova te jednog pravoslavnog svećenika koji je držao propovijedi na ruskom, te ih autobusom odvezu van iz grada u divljinu, te ih poubijaju čekićem, zakucavanjem eksera u glavu i klanjem. Kapetan u autobusu, Hrvat, nazove fašiste izrodima, na što ubiju i njega. U autobusu biva ubijen i Mihov otac, a Miho, iskoristivši trenutak zaslijepljenošću ustaša krvlju, iskoči iz autobusa. Ane zatrudni i udaje se za Tonija. Baldo biva uhićen zbog toga što je javno izrazio svoj prezir prema fašističkom pokretu, te pogiba u pokušaju bijega od deportacije u sabirni logor. Toni se useljava u Nikovu kuću tvrdeći da je ona odsad njegova. Toni se sprema da ode iz kuće zajedno s Mihom koji se skriva kod njega. Njih trojica po posljednji put zapjevaju pjesmu *Drugovi stari*. Usred pjesme, Niko ustrijeli Tonija. Ulazi Ane te se šokira prizorom. Niko i Miho spremaju stvari te odlaze, priključujući se pokretu otpora.

## Uloge

* Frano Lasić: Niko
* Milan Štrljić: Toni
* Tanja Poberžnik: Ane
* Boris Kralj: Baldo
* Ivan Klemenc: Miho
* Gordana Pavlov: Mara
* Stevo Žigon: Hubička
* Bert Sotlar: Stijepo
* Marija Kohn: Luce
* Karlo Bulić: Paško
* Zvonko Lepetić: Gavran
* Milan Erak: Maraš
* Antun Nalis: Paolo
* Tanja Bošković: Pina
* Izet Hajdarhodžić: Dum Đivo
* Boris Dvornik: Vlaho
* Marija Aljinović: Marija, Nikova majka

## Nagrade

* Osvojene 3 nagrade na Pulskom filmskom festivalu (najbolji film, režija i snimatelj).
* Nominacija za Zlatnu palmu u Cannesu.

## Kritike

Iako uglavnom hvaljen, film je izazvao vrlo podvojene reakcije kritike. Nenad Polimac ga je svojedobno nazvao smećem, zbog čega je u *Poletu* došao na crnu listu (neko ga se vrijeme neutraliziralo kao suradnika *Poleta*, nisu mu htjeli objavljivati priloge i branili da se pojavi na radiju i televiziji).

Damir Radić je za Filmski leksikon zapisao:

"Stilski rafiniranim iskazom, Lordan Zafranović uobličuje svoju stalnu temu individualnog i kolektivnog zla, usredotočivši se ovaj put na represiju hrvatskih i talijanskih fašista, uprizorenu u naturalističko-grotesknom ključu, s vrhuncem u glasovitoj sekvenci pokolja u autobusu. Groteskno-karnevaleskni pristup očituje se i u tretmanu seksualnosti, a supostavlja mu se gracilna tjelesnost protagonista. Intrigantno naviještena razrada likova i njihovih odnosa (napose erotskog trokuta s incestuoznim implikacijama Niko – Ane – Toni, te klasno-rodnog obrata u odnosu Niko – Mare) ostaje neostvarena, a ambiciozan pokušaj oslikavanja sveobuhvatne društvene freske s patriotskim građanskim slojem u prvom planu (tematska inovacija u tadašnjem jugoslavenskom filmu) tek je djelomično uspio. Narativno-dramaturški konfuzan, stilski i ugođajno dojmljiv, film je izazvao velike estetsko-političke kontroverze."
## Reference

## Vanjske veze

* *Okupacija u 26 slika* na sajtu IMDb
* Rani radovi Lordana Zafranovića Arhivirano 2020-09-28 na Wayback Machine-u